Shirley Young

Shirley Young (25. toukokuuta 1935 – 26. joulukuuta 2020) oli Kiinassa syntynyt ja Yhdysvalloissa sittemmin elänyt liikemies. Hän työskenteli esimerkiksi Grey Advertising-mainostoimistolla ja autoyhtiö General Motorsilla toimien GM:n varatoimitusjohtajana vuosina 1988–1999.

Elämäkerta
Shirley Young syntyi Kiinan Shanghaissa 25. toukokuuta 1935. Hänen isänsä oli diplomaatti Clarence Young ja äiti myöehmmin Yk:ssa työskennellyt Juliana (Yen) Young (myöhemmin Juliana Koo). Hänellä oli myös kaksi siskoa. Lapsuudessaan Youngin perhe muutti töiden perässä useisiin eri maihin. Toisen maailmansodan syttyessä perheen isä oli Filippiinien kiinalainen konsuli. Japani hyökkäsi Filippiinieille vuonna 1941. Aluetta puolustaneet amerikkalaiset vetäytyivät joitakin kuukausia myöhemmin. Clarence  Yang päätti jäädä Filippiineille, jossa hänet monien muiden diplomaattien tapaan pidätettiin Manilassa. Myöhemmin hänet teloitettiin.

Sodan jälkeen vuonna 1945 Youngin sodasta selvinnyt perhe muutti San Franciscoon Yhdysvaltoihin. Sieltä he muuttivat edelleen New Yorkiin, jossa perheen äiti sai töitä Yk:lta ja meni uusiin naimisiin kiinalaisen dipolomaatti Wellington Koon kanssa. Shirley Young meni itse vuonna 1956 naimisiin George Hsieh'n kanssa. Pari sai kolme lasta ennen eroaan. Youngin kolme poikaa olivat David Hsieh, William Hsieh ja Douglas Hsieh. Myös myöhempi avioliitto liikemies Norman Krandallin kanssa päättyi eroon. 

Alun perin Young oli kaavaillu isänsä tapaista diplomaatin uraa. Entinen kotimaa Kiinan tasavalta oli kuitenkin hävinnyt Kiinan sisällissodanja maata halltisivat nyt kommunistit. Vaikka kotimaata ei enää ollut, ei Youngilla vielä ollut myöskään Yhdysvaltojen kansalaisuutta. Hän opiskeli liiketaloutta Wellesley Collegella valmistuen vuonna 1955 ja päästen Phi Beta Kappan jäseneksi. Töitä hän sai vasta neljä vuotta myöhemmin vuonna 1959 mainostoimistolta Grey Advertising. Yhtiössä Young kohosi kuitenkin nopeasti. Grey Advertising oli tuolloin yksi alansa johtavista yrityksistä. Perinteisen mallin mukaan mainosalalla oli toimittava näppituntuman mukaan. Young panost tämän sijaan kvantaaviseen markkina-analyysiin, josta tuli sittemmin alan standardi. Vuonna 1963 hän odotti puolestaan ensimmäistä lastaan. Tyypillinen tapa oli tarjota raskaana oleville naisille eropaketti, sillä naisten ei lasten saannin jälkeen odotettu palaavan työelämään. Young halusi kuitenkin välttämättä jatkaa töitään ja Grey Advertising laati yhtiön ensimmäisen äitiyspaketin.

1980-luvulkla maailmantaloudessa oli laskusuhdfanne. Yhtiöiden tyypillinen tapa tuolloin oli leikata kulujaan esimerkiksi tutkimuksesta. Young päätti päinvastoin antaa tutkimukselle lisärahoitusta. Yhtiö perusti markkinatutkimukselle oman tytäryhtiönsä Grey Strategic Marketing, jonka johtoon Young asetettiin. Pian yhtiön asiakkaisiin lukeutuivat joukko Fortune 500 -yhtiöitä. Yksi asiakkaista oli General Motors, joka palkkasi Youngin omiin joukkoihinsa vuonna 1988. Youngista tuli yhtiön varatoimitusjohtaja. General Motorsissa Young sai yhtiön sijoittamaan Kiinaan. Hän muutti sittemmin Shanghaihin, jossa General Motors perusti kiinalaisen SAIC Motor-yhtiön kanssa miljardien hintaisen Buick-tuotantolaitoksen. GM:n lisäksi Young toimi useiden muiden yritysten johtokunnissa. Niihin lukeutuivat esimerkiksi Bank of America, Verizon ja Holiday Inn. Kiinan ymmärryksen lisäämiseksi Yungista kehkeytyi myös kulttuurilähettiläs. Hän oli muiden amerikankiinaalisten kanssa perustamassa Committee of 100-järjestöä, jonka tarkoituksena oli lisätä maiden välistä dialogia. Youngista tuli järjestön ensimmäinen puheenjohtaja.

Vuonna 1999 Young erosi General Motorsilta ja avasi oman konsulttiyrityksensä. Töiden ohella hän keskittyi musiikkiin. Hänestä tulkikin yksi tärkeimiä länsimaisen klassisen musiikin Kiinaan viejiä. Samalla hän tuki kiinalaisia Yhdysvalloissa uraa tekeviä klassisia muusikoita. Hän toimi esimerkiksi Detroitin ja Shanghain sinfoniaorkesterien, sekä New Yorkin filharmonikkojen johtokunnissa. Kiinassa Young oli myös esimerkiksi Tsinghuan yliopiston ja Huazhongin teknologiayliopiston kunniatohtori.

Young kuoli rintasyöpään 85-vuotiaana 26. joulukuuta 2020.

Lähteet

Luokka:Yhdysvaltalaiset liikemiehet
Luokka:Vuonna 1935 syntyneet
Luokka:Vuonna 2020 kuolleet